Dispetšer, transport 25 saabub 12 vahistatuga.
Olgu, tooge nad sisse.
Selge.
Miks nad seda teevad?
Politsei toetab Korženkot.
Nad teevad hoiatava eeskuju nendest, kes küsimusi esitavad.
Tee nii, nagu nad käsivad.
Välja!
Tasa!
Kiiresti! - Jalad harki!
Käed ette!
Näoga seina poole!
Jalad harki!
Ei räägi!
Tasa!
KARUKALLI
NÕUKOGUDE KRIIS
Moskva parlamendihoonet ümbritsevad hetkel tankid.
Neist osasid juhtivad sõdurid on ustavad range kommunismi pooldajatele,
kes Nõukogude valitsuse ohjad haarasid.
Nii Kaitseluureagentuur
kui ka Luure Keskagentuur on juba mitmeid kuid hoiatanud,
et Gorbatšovi võimuloleku päevad on loetud.
Nõukogude kaitseministeerium palus säilitada rahu
ja soovitas kodanikel püsida siseruumides, kuniks olukord laheneb.
Riigipöörde pale on kauaaegne natsionalist Fjodor Korženko,
kes enda sõnul kavatseb pöörata ümber korrumpeerunud läänesõbraliku poliitika,
mida Gorbatšovi valitsus edendas,
ja taastada NSVL-i traditsioonilised marksistlik-leninlikud põhimõtted.
Ta juhib Nõukogude Kommunistliku Partei kõva kursi pooldajaid...
President peaks tunni jooksul riigipöörde hukka mõistma.
Peaksime teile ütlema, et Roskosmosest ja Tähelinnast
pole me pea kuus tundi midagi kuulnud.
Komandör Poole, loodame südamest, et meie Rõõmuoru Vene kolleegide
omaksed on väljaspool ohtu.
Hoidke teie ka end.
Svetlana, ma tean, et sul on omad kanalid.
Kas oled Tähelinnaga ühendust saanud?
Mu sidemees saadab iga kolme minuti tagant sõnumeid.
Ja vaikus? - Mitte ainult Tähelinnas.
Mu isa saadab tavaliselt mulle igal laupäeval sõnumi.
Nüüd pole esimest korda temast kuulda.
Paveli naise ja Maksimi poja Antaliga on sama lugu.
Moskva justkui haihtus.
Ma vihkan seda teadmatust.
Kahju, Sveta. Ma tean, kui raske see olla võib.
Kõigi venelaste ja kosmonautide isiklikud sõnumid olgu prioriteetsed.
Just nii.
Ja kui soovid, võime asteroidi püüdmise õppemissiooni edasi lükata.
Ei, jätkame plaanipäraselt.
Olgu, hästi.
Kas nägid seda?
Langev täht.
Universum saatis meile sõnumi.
Universum ei saada sõnumeid.
Kust sa tead?
See pole teadvuslik. Sel on meist kama kaks.
See on lihtsalt suvaliste osakeste kogum, mis kihutab sihitult tühjuses.
No see on ju ka sõnum, eks?
Mida sa...
Mida sa siin teed?
See on erarand. Kuidas sa üldse siia said?
Selle raja kaudu seal, mis on tolle jubeda maja kõrval.
Sa ei näinud aeda ja silti „Hoidke eemale! Eravaldus“?
See on siis sinu jube maja?
Sulle siis kuulub kõik see ja ikka ei piisa?
Tahad ka ookeani endale?
Ma võin šerifi kutsuda.
Lase käia, fašistist siga.
HOIATUS ERAVALDUS
MITTE SISENEDA MITTE TÜLITADA
Meie ettepanek pole tavapärane ebarealistlik viieaastane
atmosfääri ja kosmose valdkonna projekt.
Kogu raske töö ja idee tõendamine
on ära tehtud. NASA juba maksis kogu asja eest.
Kuidas selle valdkonna kohta öeldaksegi?
Iga uue projektiga justkui hüppad kaljult alla
ja ehitad kukkumise ajal lennuki.
Jutt on ühest kõige innovatiivsemast,
poolautonoomsest, kauneimast projektist, mida NASA on eal toetanud.
Panime selle nimeks Marsi SEEKER.
Poolautonoomne robotroomaja,
mis on loodud Marsi laavatunneleid uurima ja aluspõhjast elu tõendeid otsima.
Prototüüp gamma seisab praegu NASA-l sõna otseses mõttes riiulis.
Gamma on kolmas plaanipärasest 6-12 toimiva SEEKER-iga kogumist.
Rahastusega saaks...
Tulevastel Marsi-startidel SEEKER-ite jaoks lastiruumi osta.
Rõõmuorus väikse missioonikeskuse rajada.
Ja Marsil kogu asja juhtivat inseneride tiimi rahastada.
Leidmaks signatuure elust, mis kunagi olemas oli ja võib praegugi olla.
Kelly, las ma peatan teid.
Väga hea ettepanek, aga meil on palju teisi projekte...
Täpselt samas valdkonnas.
See lihtsalt ei sobi meie arengukavasse.
Ma hindan teie kirge, aga ausalt öeldes
pole me praegu võimelised sedasi rahaliselt riskima.
SEEKER - MAAVÄLINE MAA-ALUNE UURIMINE KINEMAATILISELT TÄIENDATUD ROBOTITEGA
See... - ...imes.
Texase SKP-st rohkem väärt firma jaoks on ju 200 miljonit dollarit tühine?
Ma tean veel kedagi, kes on umbes sama palju väärt.
Arvad, et ta oleks huvitatud?
Vaid ühel moel saame teada.
Kas meeldib? Seda on ülikerge teha. Asja nimi on Pixel Paint.
Hakkame lõpetama.
Olgu.
Ema sõnul pean lõpetama. Sa ju ikka saadad mulle Marsi kivi? Armastan sind, isa.
Tšau.
Olgu. Hei.
Sarah on Melinda pool. Vabandust. Arvasin, et ta jõuab õigeks ajaks tagasi.
Igatahes... Peaksime rääkima.
Mu õe sõnul võin saada tööd firmas, kus ta ise töötab. See asub Boise'is.
Ma nägin su uusimat palka.
Küllap frustreerib see sind sama palju kui mind,
aga miski peab muutuma, sest praegune ei toimi.
Sa oled miljonite kilomeetrite kaugusel ja kui sa ei saa oodatud raha teenida,
siis mida sa üldse seal teed, Miles?
Igatahes... Hiljem räägime.
Kiri kodust?
Jah.
Su norus olekust paistab, et see oli üsna masendav.
Ma lihtsalt arvasin, et siin on teisiti, aga ikka on sama jura.
No sul veab.
Tead, kui palju videoposti mina eelmisel kuul sain? Null.
Tõesti?
Kas sul Maal peret on?
Abikaasa.
Õigemini mu endine abikaasa.
Ta tegi kiire lahutuse kümme päeva enne mu siiatulekut.
Kurat, kahju.
Ära kurvasta. Ta tahtis lapsi, mina tahtsin Marsi.
Aga lähme oma muresid uputama. Eks?
Kinni pead püüdma.
Kui palju Ilja teenib kõiki neid asju inimestele hankides?
Arvutame... Ma andsin talle eelmine nädal 20 taala tampoonide eest,
mis on kantiinis müüdavatest vetsupaberitupsudest etemad.
Andsin talle 10 dollarit puuvillast aluspükste eest.
Kolm taala jookide eest.
Ta saab ainuüksi minult 40-50 taala kuus.
Korruta see siis iga päev siin käivate inimeste arvuga.
Paistab, et ta teenib sitaks. Jah.
Tahad veel ühte?
Juhul kui välja teed. - Oo jaa.
Mis on? - Palun veel kaks.
Kohe saad. Sidruniga, eks?
Sul paistab siin hästi minevat, Ilja.
Ainult kuradi destillaator on nii aeglane.
Aga küll sa õpid ka, mu sõber. Aega läheb.
Ei tea. Mul teenin iga kuu tuhat vähem, kui vajan,
ja mu naine pole rahul.
Helios on sitt firma.
Nad on ahned petised.
Ma olen 15 aastat nende heaks töötanud. Algul Kuu peal, nüüd siin.
Ühel päeval siis otsustasin:
„Tahate mängus sohki teha? Hästi. Ma olen selles osavam kui teie.“
Kuu peal alustasin ma vaid väikse ettevõtmisega.
Viski, sigaretid, veidi pornot.
Peenemat sorti, nagu Playboy, Penthouse.
Aga seal oli karm turg.
Siin läheb äril palju paremini.
Tore kuulda. Aga kas NASA teab sellest?
Ma olen alati väga ettevaatlik.
Mees, kes pärast minu lahkumist Kuu peal asja üle võttis,
jäi vahele.
Talle esitati maksudest kõrvalehoidumise süüdistus.
Kuradi idioot!
Ilja, kas sa vajad eal...
Kas sa vajad abi? Nagu veel ühte kätepaari?
Ma eelistan üksi töötada.
Nagu ma ütlesin, pean ettevaatlik olema.
Ma mõistan. Arvasin vaid, et äkki...
Ära ole kuradi lollpea. Kas sa siis ei tea, mis tööd Miles teeb?
Ta remondib keskkonnasüsteeme kogu baasis.
Piiratud alades, nii all kui üleval.
See tähendab, et tal on... - Roheline pääse.
Ta käib baasi alades, kuhu sind ei lasta.
Aga mida mina ka tean...
Olgu.
Võime järele proovida.
Kohtume homme laadimisalas B.
Sobib.
Aitäh.
Mille eest? Ma vaid nentisin ilmselget.
Jah.
Aga sa võlgned mulle uue dringi.
Nad nõuavad, me pakume.
Pea meeles, et see on klienditeenindus. Naerata, aga mitte liiga laialt.
Väike naeratus vaid. Ja vaata kliendile silma.
Tahame, et nad mõtleksid meile, kui midagi vajavad.
Üks, kaks või kolm?
Ja tahame neis koduse tunde tekitada.
Säh. Pane kõik kirja.
Alati pliiatsiga, mitte arvutiga.
Mida ja mitu. Alati täpselt.
Mina edastan siis tellimuse Maale
ja mu sealne partner toimetab eseme laeva peale.
Ja kuidas see käib?
Kas teil on lastiruumis salajane panipaik või midagi?
Keskendume praegu muule, Miloš. Iga asi omal ajal.
3. KELDRIKORRUS
Hei, Ilja.
TÄNAN
Kõigepealt küsid alati raha.
Siis annad paki üle.
Ja anna teada, kui sa veel midagi vajad.
Alati naerata. Laiemalt. Väga hea.
Ülakorrusel ole ettevaatlikum.
See persevest Palmer ihub mulle hammast.
Seega ole sõbralik.
Tee kähku.
Sisse ja välja. Tikk-takk.
Mis teoksil, Miles?
Aitüma, mees.
SISSEMAKSE
PALUN SISESTAGE SULARAHA
SISSEMAKSE ÕNNESTUS
Sa pead nüüdsest teisiti mõtlema, Miloš.
Pane tähele, kui keegi midagi vajab.
Vihja, et sul võib lahendus olla.
Mõtle alati ette. Mitte miski pole tasuta.
See on Vene viis.
Ütle seda.
Relatiivne liikumine läheneb nullile.
Parandan joondumist, kui viimaks põkkumisplatvormiga sünkroonis pöörleme.
Olgu, pöörlemine klapib kenasti.
Ranger, Rõõmuorg. Võite põkkumistestiga jätkata.
Selge.
Tahaksin pigem päris asteroidiga tantsida.
Kerge puutega. Läheneme stabiilselt meeter sekundis.
Kolmkümmend meetrit.
Näit on 12168.
Juhtimine on uimasevõitu.
Viisteist meetrit.
Sveta, sa oled kogu nädala seda harjutanud.
Päriselt proovida tahad?
Jah, komandör.
Juhtimine sulle.
Sain juhtimise.
Olgu, 10 meetrit.
Võta kulgliikumisega rahulikult. Arvesta viitajaga.
Neli meetrit. Lähenen platvormi põkkumisele.
Üks meeter. Hoia stabiilsena.
JOONDUNUD
Põkkutud.
Kena töö, Sveta. Kena töö.
See on eksitus. Ma olen Kanada kodanik.
Tasa!
Kell on 12.13.
Oleme ülekuulamisruumis 7.
Leitnant Stepan Gura küsitleb Margaret Reynoldsit.
Minu arvates on tegu mingisuguse arusaamatusega.
Ma olin kioskist ajalehte ostmas, kui...
Prl Reynolds, teie vene keelel pole viga,
aga ma küsitlen teid teie emakeeles. Eks?
Jah, see oleks parem. Kui helistaksite nüüd mu konsulaati...
Küll helistame, aga enne seda on mul küsimusi.
Mis on teie elukutse?
Ma olen ärinõustaja.
Ma aitan teha tehinguid Nõukogude ja Lääne firmade vahel.
Te siis teate, et valitsusevastasest tegevusest osa võtvaid võõramaalasi
karistatakse NSVL-i seaduse alusel? - Jah, aga ma pole rikkunud ühtegi...
Teid vahistati illegaalsel poliitilisel meeleavaldusel,
mis oli võimu korrapärase ülemineku vastu. Eks?
Ei, see pole... Nagu ütlesin, olin ma ajalehekioski juures...
Kui segasite Nõukogude politseinikku, kes oma tööd tegi.
Aga meil on suurem mure.
Kes teile selle andis?
Ma ei tea. - Aga varjasite seda.
Ma lihtsalt hoidsin...
Numbril on KGB Kolmanda Peavalitsuse prefiks.
Kolmas Peavalitsus on praegu selle vastu, et põhiseaduse alusel
läheb võim üle Korženkole.
Hetkel hoitakse teid siin paragrahv 70 alusel,
mis ei luba karmilt karistada,
aga kui peaks selguma, et olete siin mõnel muul eesmärgil,
korrumpeerunud Gorbatšovi režiimiga meie riigi huvide vastu töötamas,
siis saate lisandunud asjaolude tõttu süüdistuse paragrahv 64 alusel.
„Kodumaa reetmine“.
Selle karistus võib olla pelgalt 10 aastat sunnitöölaagris
või lausa surm.
Aga kui räägite mulle, mida teada tahan, saan ehk teid aidata.
Palun...
Minu järel!
Olen sul sabas!
Kõik korras? - Pole viga.
Mu külg ei anna Kronose missioonist saati rahu.
Manöövrist polnud vist ka kasu.
Sain justkui hobuselt löögi.
Ükski Majakovski ravim valu ei vaigista.
Tule õige mu aeda.
Pärast kella 22, kasvuhoonesse C.
Miks?
Sest ma palusin.
No kuidas ma siis keelduda saan...
Tulge sisse.
See saab vahva olema.
Halloo?
Ma olen siin.
Mu tiim lõi meetodid, mis ei vaja jää- ega veeproove,
vaid tajuvad elu signatuure kivimites endis,
kõike seda tänu su robotroomajatele.
NASA saadab mulle kõigi su testide tulemused.
Sa oled märkimisväärset tööd teinud, aga ei vastanud veel tähtsale küsimusele.
Milline see on?
Mis oleks mu investeeringu tasuvus?
Kui leiame elu, kaardistame selle genoomi, voldime lahti selle proteiinid,
leiame selle saladused.
Ja seda tehes võime ka inimkonna saladused leida.
Kes teab, kuidas see võib biotehnoloogiat arendada.
Ma ei näe ikka investeeringu tasuvust. Ilmutisi pangas vastu ei võeta.
Ma ei mõista.
Arvasin, et sind huvitavadki avastused, universumi uurimine.
Väga meelitav, et tulite minuga kohtumiseks nii kaugele,
ja mul on kahju, et minust rohkem abi pole,
aga see plaan pole minu jaoks.
Mul on kahju.
Aitäh.
Oot, ongi kõik?
Vist küll.
Tead mida?
Sa ajad paska.
Ma mäletan seda, kui sa mu ema palkasid.
Ta polnud enda sõnul kohanud eal kedagi, kes nii väga maailma parandada tahab.
Kõik sinu suured plaanid koloniseerida Marss ning Saturni ja Jupiteri kuud...
Nüüd aga redutad oma isiklikus paradiisis
ja vaatad, kuidas su pangakontod aina kasvavad.
Kardad kodust väljas käia.
Mis sinuga juhtus, kurat?
Tahad teada, mis minuga juhtus, Kelly? Sinu ema juhtus.
Ta lõi mulle noa selga.
Aga ma olen tänulik, tõesti.
Sest ta avas mu silmad
ja aitas mul näha inimesi sellisena, nagu nad päriselt on.
Persse.
Ma poleks pidanud oma ema mainima.
Arvad või?
Imeilus.
See on tõesti muljet avaldav.
Sa ei jäta farmeri muljet.
Noh, mu tütar Kelly on meie pere tõeline rohenäpp.
Ta kasvatas esimesed taimed Marsi peal.
Mulle on see pigem hobi.
Mul oli kombeks nokitseda nädalavahetustel Houstonis aias koos Kareniga.
Mu naisega.
Ma tean, kes ta oli, Edward.
Kogu maailm teab Karen Baldwinit.
Siin töötades tunnen tema lähedust.
Mitte kurval moel.
See lihtsalt tekitab hea enesetunde. Mõistad?
Mu isa oli Brežnevi aednik
tema Musta mere äärses suvilas.
Väiksena töötasin koos isaga aias.
Siinne lõhn...
meenutab mulle teda.
Tahaksin saada sõnumi, et temaga on kõik korras.
Ma olen kindel, et sa kuuled temast peagi.
Kuule...
mul on su jaoks midagi.
Aga sa ei või sellest mitte kunagi kellelegi rääkida.
Ma hoian suud lukus...
Ei kunagi. - Ei kunagi.
Edward.
Ei, see on kanep, marihuaana.
Ma tean. - Olgu.
Kuidas sa selle siia said?
Noh, Karenil oli sõber nimega Wayne.
Ta andis mulle valu leevendamiseks seemneid.
Ma istutasin need siin ja raisad hakkasid kasvama.
Ei...
See on su seljavalu vastu.
Olgu, hoia sõrme selle peal.
Nii? - Jah. Seejärel tõmbad sisse.
Ja siis lased lahti.
Sedasi.
Hoia sees.
Vabandust.
Ei. See tähendab, et õigesti teed.
Kohtle seda valuvaigistina. Lennu eel pead puhas olema.
Vähemalt kaheksa tundi. Ma tean.
Vapustav.
Sa suitsetad enda sõnul selleks, et oma valu leevendada?
Jah.
Mis neil viga on?
Ma ei tea.
Mina olen kolonel Vidor Kolikoff.
Tänan.
Mul on kahju, et teid mässiti meie... poliitikasse.
Ma kinnitan teile,
et sõjavägi üritab taastada korra ja aidata hr Gorbatšovi tagasi võimule.
Palun olge nüüd hea...
Põlvili!
Räägi nüüd mulle kaardist,
mille sa naise asjadest leidsid.
Palun...
Jätke järele.
Ma ei saa...
Ma küsin uuesti.
Räägi mulle kaardist.
Sa helistasid numbrile ja kes...
kes vastas?
Vastas mees, kelle sõnul helistasin kellasepa töökotta.
Ma ütlesin talle, et leidsin numbri Margaret Reynoldsi asjadest.
Ja siis?
Kõne suunati edasi
ja vastas teine mees, kes ütles,
et Margaret Reynolds on üks nende kõige hinnatumaid kliente.
Ta ütles, et väga õige tegu oli talle helistada.
Kes teile selle kaardi andis?
Naine, kes oma nime ei öelnud.
See number on lõks,
mis suunab ümber KGB Teise Peavalitsuse liinile.
Sa ei rääkinud lihtsalt niisama KGB-ga,
vaid KGB-ga, kes ülejäänud KGB-d valvab.
Vastuluure. Nemad on need, kes Korženkot toetavad.
Nemad on selle riigipöörde taga.
Kas mees telefonis ütles,
kes see naine on?
Ei.
Mida te...
Milline nägi välja see naine, kes teile kaardi andis?
Kuuekümneaastane ehk?
Ma ei tea, kes ta on.
Rääkisin temaga vaid hetke.
Kes te tema jaoks olete?
Ma ei tea, millest räägite. Ausõna.
Te räägite mulle kõigest, mida selle naise kohta teate.
Mida sa teed?
Hei.
Leidsin skafandritüübi toast kompressori ja mäletan su juttu svjazi kohta.
Ning sa ju kurdad alati, et destillaator on liiga aeglane, nii et...
Vau. Aitäh, Miloš.
Pole tänu väärt. Testime siis?
Olgu.
Pane kinni!
Ei... - Kurat võtaks! Persse!
Su kompressor tegi mu destillaatori katki! - Oot. Las ma vaatan järele.
Persse.
Kurat.
Termostaat põles läbi.
Ma vajan jahutust, et alkoholi vedelikuks kondenseerida.
Ilma jahutuseta pole napsi!
Sa poleks pidanud seda torkima. Ma kostsin su eest, Miles.
Ma tean. Anna andeks.
Kui kaua oleme destillaatorita? - Tema sõnul paar kuud.
Ta peab laskma uue termostaadi siia saata.
Küllap on ta maruvihane.
Ma pole inimese pead varem nii punasena näinud.
Ta tegi mulle selgeks, kuhu temalt saadud töökoha pista võin.
Mul on kahju, mees.
Kõik säärased termostaadid on vist uuemate mudelitega asendatud.
Persse. Ma teadsin, et nii juhtub.
Just siis, kui hakkasin siin edusamme tegema.
See on vaid väike põnts. Küll ta saab sellest lõpuks üle.
Pidage hoogu.
Vaat see on huvitav.
Mis?
Baasis on veel üks selline.
Uno momento.
Oh sa poiss.
Mis viga?
See on põhjakorealastel.
Põhjakorealastel? Nagu nende alas?
Jah.
Kurat.
Olgu.
See pole lahendamatu.
Ma lihtsalt... Ei, saan... Ma lähen sinna ja räägin nendega.
Sa ei mõtle seda tõsiselt.
Palmeri kõige esimene reegel käskis Põhja-Koreast eemale hoida.
Kui hull see olla saab?
Nad on siin nagu meiegi. Me pole nii erinevad.
Jah, aga Põhja-Korea territoorium siin baasis on nagu päris Põhja-Korea.
Sa põhimõtteliselt väidad, et jalutad sõjaväevabasse alasse
ja koputad nende uksele?
Nojah. Koos saame hakkama, eks?
Mitte mingil juhul, kurat.
Ma olen niigi armuajal, kuni see õnnetuse raport välja tuleb.
Pean laitmatult käituma, kui tahan asteroidi programmi pääseda.
Aga sina? Tahad seigelda?
Pean keelduma.
Ma kardan Palmerit, väga.
KOREA RAHVAVABARIIK SISENEMINE KEELATUD
ÜHENDAB
Mis viga?
Kõrgenenud metaanitaseme hoiatus.
Kontrolli voolu lisasensoreid.
Just nii, sir!
Pean õhu kvaliteeti kontrollima. Leke võib olla.
Tehke lahti.
Te pole siia lubatud.
Metaan.
Mida nad tahavad?
Sisse tulla!
Ei luba!
Te ei või tulla...
HOIATUS VILGUB MÜRKGAASI KORRAL
Tankid olevat Kremlit ümbritsenud ja Gorbatšov...
Proua. Võimalik jahutussüsteemi leke Põhja-Korea moodulis.
Heliose tehnik on juba kohal. Võid häire lähtestada.
Kuulge, te kõik peate siit lahkuma.
Ma pean õhu kvaliteeti kontrollima. Ohtlik võib olla.
See on Korea Rahvavabariigi territoorium.
Semu, kui tahad, lämbu surnuks,
aga mina pean tööd tegema.
Selge? Asi on ohutuses. Mõistate? Ohutuses.
Tema sõnul on asi ohutuses.
Peame evakueeruma.
Evakueerume ajutiselt moodulist.
Keegi ei tule sisse enne, kui ma loa annan.
Kurat. Te ehmatasite mind.
Noh, valehäire.
Õhk on puhas. Saaste jälgi pole.
Küllap vigane sensor.
Seda on mu siinoleku ajal paar korda juhtunud.
Pingepiik tabab sensorit... - Mis kohvris on?
Ma... - Panite salvesti...
Ei. Ma olen remondimees.
Näidake, mis kohvris on, muidu süüdistan Ameerikat spionaažis.
Ei. Te saite valesti aru.
Kuulge, sir, ma pole... Nad on... Ma pole nuhk.
Ei? - Ei.
Mille te siis kohvrisse panite?
Termostaadi. Ma vajasin seda ja teil oli ainus kogu baasis.
Palun vabandust.
Miks te seda vajate?
Siin on baar, kus saab alkoholi juua.
Te olete Brešoviga? Iljaga?
Te teate Iljat?
Ma tean smugeldamisest.
Meil on silmad kogu baasis.
Kuulge... Ma palun kõige pärast vabandust.
See oli rumal. Ma panen selle tagasi...
Ei.
Jätke see endale, aga peate mind aitama.
Äkki läheneme asjale valesti?
Võime rahvusvahelise partneriga proovida.
ESA?
Või hiinlased. Neil on palju raha. - Lahe. Las ma proovin.
Võta.
Siin ta ongi. - Dev?
Kelly. Tule siia.
Emme, vaata!
Niisiis... Münt on selles käes.
Kolm, kaks, üks.
Abrakadabra.
Kuhu see kadus?
Pagan. - Tule, Aleksei.
Harjuta edasi, noor Alex.
Kuidas sa enne meid siia jõudsid?
Oma lennuk aitab sellega.
Mida sa tahad, Dev?
Vabandada su ema kohta öeldu pärast.
Helistada saanuksid ka.
Ei, see poleks olnud piisav.
Vaata, su ema oli märkimisväärne naine.
Ta oli minu jaoks väga tähtis.
Ning ma mõtlesin selle peale, mida sa ütlesid.
Palun vabandust. See oli minust karm.
Oli jah.
Aga see pani mind oma isa peale mõtlema.
Vaata, inimesed vedasid teda alt.
Inimesed, kelle peale ta oma arust loota sai.
Ning nad tegid talle nii väga haiget, et ta lihtsalt andis alla.
Ja mina olin samal teel ega mõistnudki seda,
enne kui te uksest sisse astusite.
Kas sa siis muutsid meelt ja otsustasid meie projekti rahastada?
Ei.
Ärimaailma esimene reegel on: ära iial investeeri enda raha.
Kelle raha sa siis kasutad?
Heliose oma.
Me juba külastasime Heliost, Dev. Nad keeldusid.
Ma arvan, et uued juhid on meie ettepanekust huvitatud.
Millised uued juhid?
Meie.
Kas sa tõsiselt tahad, et me võtaksime Heliose juhtimise üle?
Mul on siiani suur hulk firma aktsiaid
ja sina pärisid kõik oma emalt.
Kui veename piisaval hulgal aktsionäre meid toetama, siis saame hakkama.
Kuidas kostate?
Persse kah, teeme ära!
Tore!
Niisiis... Aktsionärid.
Mina räägin nende kolmega
ja Kelly, sina räägi nende teistega.
Ma võtan tema.
Oleme vanad tuttavad.
Jah?
Siin mina.
Aleida.
Ma polnud kindel, kas oled...
Vau. Paistab, et keegi on usinalt ostelnud.
Mis sind minu kanti tõi?
Tahan, et vaataksid midagi.
Üks hetk.
KEELATUD PLANEET
ROBOT ROBBY RÄÄKIV KUJU
Issand.
Sul on Robot Robby „Keelatud planeedist“.
See on Victori aegade lemmikfilm.
Pane tagasi!
Täpselt sinna, kust võtsid. Sinnasamma.
Lase käia.
Vabandust...
Ma lihtsalt tean, kus kõik on. Ei taha seda ära kaotada.
Olgu, näita oma asja.
Ma tean sellest.
Jaa. Väga huvitav projekt, aga Hobson ju peatas selle?
Me jätkame läbi erasektori.
„Me“?
Oot, sa lahkud NASA-st,
et teostada seda koos Kelly Baldwiniga?
Ja Dev Ayesaga.
Issand...
Kõlab küll jaburalt, aga Devil on siiani palju Heliose osakuid
ja Kellyl on ka.
Kui veel mõned osanikud meiega liituksid, saaksime Devi firma tagasi võtta.
Selleks siis tulidki
Mu osakute pärast.
See on võimalus teha taas puhtalt teadusetööd ilma poliitilise jurata...
Säästa mind müügikõnest. Jumal küll.
Issand... Ma kirjutan kuradi asjale alla ja siis võid sa lahkuda.
Bill...
Palun vabandust, et ma pole sind ammu vaatamas käinud.
Arusaadav, kui oled mu peale vihane, aga ma tõesti...
Ma pole vihane.
Ei ole?
Ei.
Ma mõistan küll.
Küllap mina ei tahaks ka ennast näha.
Aga kui sa tahad mu abi, pead mulle midagi selgitama.
Mida?
Miks sa lahkud NASA-st pärast 15 aastat,
et töötada erafirma robootikaprogrammis, milleks oled sa ausalt öeldes liiga hea.
Sa peaksid nüüdseks direktor olema.
Saaksid seda jura uneski teha. Sa tead seda.
Ma ei suuda enam mehitatud lende juhtida.
Ranger-1 õnnetuse tõttu?
Oled varemgi inimesi kaotanud.
Ju igaühel on oma piir.
Aga sa tundusid alati visam. Sa ju naasid, kui...
Mul polnud valikut.
Võlgnesin selle kõigile, kelle kaotasime. - Margole?
Ei.
Ta valetas sulle, reetis oma riigi, aga sa ikka võlgnesid talle...
Palun ärme vaidle taas selle üle. Olgu?
Me ei tea, miks ta seda tegi. Küllap venelaste sunnil.
Me siis ikka vaidleme taas selle üle. - Bill!
Ma üritan öelda seda, et ma pole sinust visam.
Kui ma astusin esimest korda uude MOCR-isse...
Särav. Laitmatu.
Mind lihtsalt tabas see põleva plasti hais.
Seda tunned kurgus.
Kõrvetab.
Jah.
Aga lõhn kadus ja igal hommikul ärkasin ma...
õudu tundes.
Siis asteroidi õnnetusega...
kogesin taas nende tunnete tulva.
Ma põgenesin kuradi ruumist, Bill.
Ma hülgasin oma ametikoha...
ega suutnud enam sinna naasta.
Vähemalt ei pissinud sa püksi.
Tõepoolest.
Tule tööta minuga koos.
Oleks nagu vanasti. Saaksid vähemalt kodust välja.
Tee mu osakutega, mida tahad.
Ma usaldan sind...
aga ma ei tule iial tagasi.
Tere, prl Reynolds.
Las ma küsin uuesti. Kes on see naine, keda pargis nägite?
Nagu ma ütlesin, ta ei maininud, kelle heaks töötab.
Aga te kaitsete teda. Miks?
Palun,
te peate mind uskuma.
Ma isegi ei tea, kes ta on.
Mul on midagi pooleli!
Head aega.
Ei. Ei.
Oot. Appi... Helistage Ameerika saatkonda.
Ei, palun...
Kokkuvõtteks: heelium-3 rafineerimisvabriku laiendus jätkub Maal,
sellal kui Kuul kaevandamine kasvab.
Vastavalt 29-miljardilisele kapitalikulule, mida täna näitasime.
Me oleme ikka pühendunud.
Mul on küsimus, Richard.
Dev Ayesa, meil on juhatuse koosolek pooleli.
Reeglid on selged.
Selle firma juhina pean ma otse juhatuse poole pöörduma.
Tere, juhatus.
Ma tegin ülevõtu pakkumise, mida toetab veel 23 osanikku.
See annab meile osakute enamuse ja teeb nüüdsest minust firma tegevjuhi.
Dev, kahjuks on selliste asjade vastu igasugused kaitsemeetmed.
Ja kui üritate asja mürgitada, neelan ma lihtsalt selle alla.
Igasugune proksivõitlus peatatakse kohemaid.
Kui kaebate kohtusse, vastan samaga.
Kui asjasse sekkub SEC, kulub asja lahendamiseks mitu kuud.
Selleks ajaks on aktsia väärtus kolinal kukkunud
ja firma maine on hävinud.
Mida me siis selle asjus teeme?
Ikarose õppetund polnud „ära lenda päikese lähedale“,
vaid „tee paremad tiivad, kurat“.
Parim viis tuleviku kontrollimiseks on seda ise leiutada.
Seega hakkame pihta.
Sul pole nüüdsest luba siin hoones olla.
Failid, ligipääs ja su meilikontod lukustati. Palun kao mu silmist.
Arlene Spielman, Phillip Hillhouse, Marla Bales,
te ei tahtnud üldse Marsile minna. Kaduge välja.
Tõsiselt ka. Välja!
Hakake astuma.
Ma teen kogu finantsosakonna tühjaks. Palun kaduge välja.
Ivan Ochoa,
sa kauplesid heelium-3 jaoks välja kohutava kokkuleppe.
Ka sina kao siit.
Zoe Howard. Sean Doorly. Välja!
Ma ei tea, kuidas sa seda tegid, Miloš, aga aitäh sulle.
Rõõmuga aitasin.
Terviseks!
Ja tule homme tagasi. Mul on sulle rohkem tööd.
Ootan seda pikisilmi. Aga üks asi on veel.
Võisin sulle täna uue kliendi leida.
Tõesti?
Astu edasi, mu sõber.
Tule aga.
Mida saan su heaks teha?
Kes oleks arvanud? Nixon lõi suhted Hiinaga ja sina Põhja-Koreaga.
Kas sa klaasikest tahad?
Esimene on maja kulul.
Ei joo.
Ma saan hankida sulle kõike, mida tahad.
Ajakirja Playboy. Jalakreemi. Isegi laserplaadi.
Mul on vaja, et te
tooksite mulle mu naise.
Palun...
Võtke tal kapuuts ära.
Vabandust, prl Madison. Mul läks omajagu aega, et teid üles leida.
Ma... Ma olin...
Nad tahtsid teada...
Pole viga. Nüüd olete väljaspool ohtu.
Tulge, minu järel.
Kes te olete?
Mu nimi on Irina Vassiljevna Morozova.
Ja tahan teid oma alluvaks.
Oma alluvaks?
Tähelinn.
Gorbatšov ja armee nõustusid tingimustega.
Korženko on president.
Ja mind määrati Roskosmose uueks juhiks.
Ma vajan osavaid inimesi ja teie olete tõepoolest osav.
Aga te vaevu tunnete mind.
Ma olen sind väga kaua tundnud, Margo.
Kas tuled?
Tõlkinud Silver Pärnpuu